open-index/open-wikipedia-markdown huggingface dataset:
Volvo XC40

**Volvo XC40** on Volvon vuodesta 2017 lähtien valmistama crossover-tyyppinen automalli. Sen ulkomuoto perustuu keväällä 2016 Göteborgissa esiteltyyn Volvo 40.1 -konseptiautoon. XC40:n perusrakenne on sama kuin Volvon henkilöauto-osaston omistavan Geelyn Lynk & Co 01 -mallissa. XC40 valittiin Vuoden autoksi Euroopassa 2018. XC40:n viistoperäisemmäksi rinnakkaismalliksi esiteltiin vuonna 2020 Volvo C40. 

Vuoden 2018 Euro NCAP -kolaritestistä XC40 sai tulokseksi täydet viisi tähteä.

Syksyllä 2019 esiteltiin täyssähköversio XC40 Recharge, jossa on sama voimalinja kuin Polestar 2 -mallissa. Suurin toimintamatka on yli 400 kilometriä. 
Alkuvuodesta 2022 malliin tehtiin uudistuksia muun muassa ajovaloihin ja etupuskuriin. Takapuskurista poistettiin pakoputkien ulostuloaukot, sillä putkenpäät siirtyivät takapuskurin helman alle pois näkyvistä.   Vuonna 2024 täyssähköisten XC40 Recharge -mallien nimi muutettiin EX40:si. Samalla C40-mallista tuli EC40.

## Lähteet

## Aiheesta muualla
Elsa Boström

**Elsa Margareta Boström** (25. marraskuuta 1930 Helsinki – 14. tammikuuta 2023 Helsinki) oli suomenruotsalainen kirjailija ja kulttuuritoimittaja. Hän asui Helsingissä ja vietti lomansa Hangossa, josta hänen vanhempansa olivat kotoisin. Hän valmistui filosofian kandidaatiksi pääaineena kirjallisuus Helsingin yliopistosta vuonna 1956.

Boström työskenteli *[[Hufvudstadsbladet]]issa* toimittajana, toimitussihteerinä (1972–1984) ja kulttuuriosaston päällikkönä (1984–1991) ja kirjoitti pakinoita ja päivän mietelmiä nimimerkillä Cindy. Hän julkaisi ensiteoksensa, runokokoelman *Sorkarnas himmel* 1981 ja sittemmin julkaisi sekä runoutta että proosaa. Pitkähkön tauon jälkeen ilmestyi vuonna 2013 runokokoelma *På svartvita trösklar* (2013, Ellips).
__NOTOC__
## Teoksia
### Runokokoelmia
* *Sorkarnas himmel* (1981)
* *Bländningen* (1982)
* *Loggbok för June* (1984)
* *Nattmusik* (1989)
* *Foxtrot i svart* (1992)
* *På svartvita trösklar* (2013)
Runoja kokoelmasta *Foxtrot i svart* on julkaistu suomeksi *[[Parnasso]]ssa* vuonna 1996.

### Proosaa
* *Gröna spår, mörka rum* (1995)
* *Stella och Florence* (1998)
* *Den isabellafärgade skuggan* (2000)

## Lähteet

## Aiheesta muualla
*https://archive.is/20141031122053/https://www11.edu.fi/mlm/kirjailijakortti.php?id=104
*http://www.boksampo.fi/sv/kulsa/saha3%253Au0f03f3ea-927f-48a1-929a-eaf7765e2e78
Satujen valtakunta

**Satujen valtakunta** () on kokoelma J. R. R. Tolkienin vähemmän tunnettuja tarinoita. Se julkaistiin alun perin englanniksi vuonna 1997. Toinen kuvitettu painos julkaistiin vuonna 2008 ja sisältää alkuperäisen painoksen lisäksi Tom Bombadilin seikkailut -runokokoelman. Sen suomennos ilmestyi 2010.

## Sisältö
Vuoden 2010 suomenkielisen laitoksen sisältö. Alkuperäinen englanninkielinen laitos ei sisällä tekstejä *[[Roverandom]]* ja *[[Saduista]]*. Vuoden 2008 englanninkielinen laitos sisältää alla mainittujen lisäksi myös runokokoelman *[[Tom Bombadilin seikkailut]]*.
* *[[Roverandom]]*, pienoisromaani
* *[[Maamies ja lohikäärme]]*, novelli
* *[[Seppä ja Satumaa]]*, novelli
* *[[Niukun lehti]]*, novelli
* *[[Saduista]]*, essee
Ritari joka ei ollut olemassa

**Ritari joka ei ollut olemassa** (ital. *Il cavaliere inesistente*) on Italo Calvinon kirjoittama fantasiaromaani vuodelta 1959. Kirja on allegorinen kertomus ritari Agilulfin seikkailuista Ranskassa, Englannissa ja Pohjois-Afrikassa. Tapahtumat sijoittuvat Kaarle Suuren aikaan.

## Lähteet
John Button (autourheilija)

**John Button** (27. heinäkuuta 1943 Lontoo, Iso-Britannia – 12. tammikuuta 2014 Riviera, Ranska) oli brittiläinen autourheilija ja rallicross-kuljettaja. Button ajoi kohtalaisella menestyksellä rallicrossia, sijoittuen kerran "kuplavolkkarilla" toiseksi Britannian mestaruuskisoissa vuonna 1976. Buttonin rakkaimmista kilpakumppaneista oli tanskalainen Erling Jensen.

Hänen poikansa Jenson Button on myös autourheilija ja Formula Ykkösten vuoden 2009 maailmanmestari.

John Button kulki poikansa mukana paikan päällä seuraamassa kilpailuja, lukuun ottamatta vuoden 2001 Brasilian GP:tä, joka jäi häneltä väliin sairauden vuoksi. Hänet bongattiin usein varikolla vaaleanpunainen paita päällä. Hän sai myös lempinimen "Papa Smurf" ().

Button kuoli kotonaan Etelä-Ranskassa sydänkohtaukseen 70-vuotiaana 12. tammikuuta 2014.

## Yksityiselämä
John Button oli naimisissa Simone Lyosin kanssa vuoteen 1987 asti. Buttonin perheeseen kuuluu lapset Jenson, Tanya, Samantha ja Natasha. Vuodet 1994–1999 Button oli naimisissa Pippa Kerrin kanssa.
Mette Henriette

**Mette Henriette Martedatter Rølvåg** on norjalainen muusikko, saksofonisti, improvisoija ja itseoppinut säveltäjä. Hän esiintyy taiteilijanimellä Mette Henriette. Mette Henriette on julkaissut tupla-albumin ECM-levymerkillä vuonna 2015. The Independent nimesi sen vuoden jazzlevyksi 2015 (*Jazz Record of the Year 2015)* ja The Guardian kutsui Mette Henrietteä nykymusiikin nousevaksi tähdeksi (*a contemporary music star on the rise).*

## Diskografia
* 
* *Drifting* (2023, ECM Records)

## Lähteet
Kymaroosi

**Kymaroosi** (C7H14O4) on monosakkarideihin kuuluva orgaaninen yhdiste. Kymaroosia esiintyy eräissä kasveissa osana niiden sisältämiä glykosideja. Nämä glykosidit ovat usein myrkyllisiä eläimille ja kuuluvat niin sanottuihin sydänglykosideihin. 

## Ominaisuudet ja esiintyminen
Kymaroosi on huoneenlämpötilassa väritöntä kiteistä ainetta. Yhdiste esiintyy useimmiten rengasmaisessa muodossa β-pyranoosina. Kymaroosi liukenee hyvin, etanoliin ja dietyylieetteriin sekä vähäisemmissä määrin poolittomampiin orgaanisiin liuottimiin kuten dietyylieetteriin ja kloroformiin. Kymaroosi kuuluu pelkistäviin sokereihin. Aine on optisesti aktiivista ja sen ominaiskiertokyky vesiliuoksessa on +54,7.

Kasvit muodostavat kymaroosia metyloimalla digitoksoosia S-adenosyylimetioniiniriippuvaisen metyylitransferaasientsyymin katalysoimana. Kymaroosia esiintyy useissa glykosideissa erityisesti oleanterikasvien heimon lajeissa. Se voi olla glykosideissa joko ainoana tai yhtenä monista sokereista. Kymaroosia sisältäviä glykosideja ovat muun muassa kymariini, jossa aglykoni on strofantidiini. Kymaroosi esiintyy kahden glukoosimolekyylin kanssa strofantiinissa, jonka aglykoni on myös strofantidiini. Honghelosidit sisältävät aglykonina oleandrigeniinin, ekhuliinissa ja somaliinissa aglykoni on digitoksigeniini ja abobiosidissa aglykonina on abogeniini.

## Lähteet
Niukun lehti

**Niukun lehti** () on J. R. R. Tolkienin kirjoittama fantasianovelli. Se nähdään usein allegoriana Tolkienin omaan kirjoitusprosessiin. Novelli on julkaistu suomeksi teoksissa *[[Puu ja lehti]]* sekä *[[Satujen valtakunta]]*
Tomb Raider (täsmennyssivu)

**Tomb Raider** tarkoittaa seuraavia asioita:

*Tomb Raider -videopelisarja:
**Tomb Raider (1996)
**Tomb Raider II (1997)
**Tomb Raider III (1998)
**Tomb Raider: The Last Revelation (1999)
**Tomb Raider Chronicles (2000)
**Tomb Raider: The Angel of Darkness (2003)
**Tomb Raider: Legend (2006)
**Tomb Raider: Anniversary (2007)
**Tomb Raider: Underworld (2008)
**Tomb Raider (2013)
**Rise of the Tomb Raider (2015)
*Tomb Raider -elokuvat:
**Tomb Raider (2001)
**Lara Croft Tomb Raider: Elämän lähde (2003)
**Tomb Raider (2018)
*Tomb Raider, vuosina 1997–2005 ilmestynyt sarjakuva
Giancarlo Esposito

**Giancarlo Giuseppe Alessandro Esposito** (s. 26. huhtikuuta 1958 Kööpenhamina, Tanska) on yhdysvaltalainen näyttelijä. Hän on näytellyt muun muassa Gustavo ”Gus” Fringin roolia televisiosarjassa *[[Breaking Bad]]* sekä sen spin-off-sarjassa *[[Better Call Saul]]*. Hän on saanut roolista parhaan miessivuosan palkinnon vuoden 2012 Critics’ Choice Television Awardsissa.

Esposito tunnetaan hyvin rooleistaan Spike Leen elokuvissa, kuten *[[Do the Right Thing – kuuma päivä]]*, *[[Koulupäivät]]* ja *[[Mo ’Better Blues]]*. Muita merkittäviä elokuvia ovat *[[Fresh (elokuva)|Fresh]]*, *[[Harley Davidson ja Marlboro-mies]]*, *[[Epäillyt]]* ja *[[New Yorkin kuningas]]*. Hän on näytellyt myös televisiosarjoissa *[[Olipa kerran (televisiosarja)|Olipa kerran]]* ja *[[Revolution (televisiosarja)|Revolution]]*.

Esposito syntyi Kööpenhaminassa. Hänen isänsä oli napolilainen näyttämöavustaja ja puuseppä Giovanni Esposito ja äiti Yhdysvalloista Alabamasta kotoisin ollut afroamerikkalainen ooppera- ja yökerholaulaja Elizabeth Foster. Hän asui Euroopassa kuusivuotiaaksi asti, jolloin hänen perheensä asettui New Yorkiin Manhattanille.

## Filmografia

## Lähteet

## Aiheesta muualla

*
Sofie Krehl

**Sofie Krehl** (s. 22. syyskuuta 1995) on saksalainen maastohiihtäjä.

Krehl saavutti pronssia Saksan joukkueen mukana nuorten MM-kilpailujen viestissä Almatyssa vuonna 2015. Ensimmäisissä aikuisten arvokilpailuissaan Lahden MM-kilpailuissa 2017 hän sijoittui 15 kilometrin yhdistelmäkilpailussa 15:nneksi ja vapaan hiihtotavan sprintissä 17:nneksi. Seefeldin MM-kilpailuissa 2019 hän sijoittui yhdistelmäkilpailussa 25:nneksi ja vapaan hiihtotavan sprintissä 28:nneksi. Oberstdorfin MM-kilpailuissa 2021 hän sijoittui vapaan hiihtotavan parisprintissä yhdeksänneksi, 30 kilometrin perinteisen hiihtotavan yhteislähtökilpailussa 22:nneksi ja perinteisen hiihtotavan sprintissä 23:nneksi. Pekingin olympialaisissa 2022 hän saavutti 4&nbsp;×&nbsp;5 kilometrin viestissä ankkuriosuuden hiihtäjänä hopeaa sekä sijoittui vapaan hiihtotavan sprintissä 11:nneksi ja 15 kilometrin yhdistelmäkilpailussa 17:nneksi.

Maastohiihdon maailmancupissa Krehl kilpaili ensimmäisen kerran Nové Měston viestissä tammikuussa 2016. Ensimmäiset maailmancupin pisteensä hän saavutti joulukuussa 2016 oltuaan Davosin vapaan hiihtotavan sprintissä 28:s. Kymmenen parhaan joukkoon hän ylsi ensi kerran helmikuussa 2021 Ulricehamnin vapaan hiihtotavan sprintissä sijoittuessaan kahdeksanneksi.

## Lähteet

## Aiheesta muualla
Julia Belger

**Julia Belger** (s. 26. helmikuuta 1994) on saksalainen maastohiihtäjä.

Belger saavutti pronssia Liberecin nuorten MM-kilpailuissa 2013 Saksan viestijoukkueessa. Maastohiihdon maailmancupissa hän kilpaili ensimmäisen kerran joulukuussa 2013 Oberhofin prologissa, joka oli osa Tour de Skitä. Ensimmäiset maailmancupin pisteensä hän saavutti joulukuussa 2016 oltuaan Davosin 15 kilometrin vapaan hiihtotavan kilpailussa 17:s. Se on hänen paras maailmancupsijansa edelleen joulukuussa 2018.

## Lähteet
Laura Gimmler

**Laura Gimmler** (s. 5. joulukuuta 1993) on saksalainen maastohiihtäjä.

Gimmler saavutti pronssia Liberecin nuorten MM-kilpailuissa 2013 Saksan viestijoukkueessa. Seefeldin MM-kilpailuissa 2019 hän sijoittui 10 kilometrin perinteisen hiihtotavan kilpailussa 13:nneksi. Oberstdorfin MM-kilpailuissa 2021 hän oli kymmenes sekä perinteisen hiihtotavan sprintissä että 30 kilometrin yhteislähtökilpailussa. Planican MM-kilpailuissa 2023 hän hiihti ensimmäisen osuuden Saksan hopeaa saavuttaneessa viestijoukkuessa ja sijoittui perinteisen sprintissä 11:nneksi. Milano–Cortinan olympialaisissa 2026 hän oli perinteisen hiihtotavan sprintissä seitsemäs. Parisprintistä hän voitti pronssia.

Maastohiihdon maailmancupissa Gimmler kilpaili ensimmäisen kerran tammikuussa 2015 Oberstdorfin prologissa, joka oli osa Tour de Skitä. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä kymmenes. Hän sijoittui neljänneksi Engadinin perinteisen hiihtotavan 10 kilometrin yhteislähtökilpailussa maaliskuussa 2021. Hän saavutti ensimmäisen palkintopallisijansa maailmancupissa sijoittumalla kolmanneksi Cognen perinteisen hiihtotavan sprintissä helmikuussa 2024. Hän voitti vapaan hiihtotavan parisprintin Coletta Rydzekin kanssa Lahdessa maaliskuussa 2025. Saman kauden sprintticupissa hän sijoittui viidenneksi. Kaudella 2025–2026 hän sijoittui toiseksi Gomsin perinteisen hiihtotavan sprintissä.

## Lähteet

## Aiheesta muualla
Saduista

**Saduista** () on J. R. R. Tolkienin esseemäinen tutkielma. Hän kirjoitti sen alun perin esitelmäksi, jonka hän piti St Andrewsin yliopistossa. Se julkaistiin alun perin vuonna 1939 teoksessa *Essays Presented to Charles Williams*, joka sisältää Charles Williamsin ystävien kirjoittamia tekstejä. Se on julkaistu suomeksi teoksissa *[[Puu ja lehti]]* vuonna 2002 sekä *[[Satujen valtakunta]]* vuonna 2010.

## Sisältö
Tolkien pyrkii vastaamaan tutkielmassa kysymyksiin siitä, mitkä ovat sadut, mikä on niiden alkuperä ja mitä käyttöä niillä on. Hän toi tutkielmassa esiin, että hänen mielestään satuja ei pitäisi liittää erityisesti lapsiin.

## Lähteet
* Tolkien, J. R. R. 2014. ”Saduista.” Suomentanut Vesa Sisättö. Teoksessa 

### Viitteet
Hyperoartia

**Hyperoartia** tai **Petromyzontida** on kiistanalainen selkärankaisten ryhmä joka sisältää nykyiset nahkiaiskalat ja niiden esi-isät.

*[[Euphanerops]]in* (aikaisemmin tunnettu nimellä *Endeiolepis*) ja nahkiaisten sukulaissuhteita on esittänyt muun muassa Janvier 1996, mutta Sansom *et al.* uusi tutkimus kyseenalaistaa ajatuksen, tutkimuksessa *Euphanerops* on siirretty uuteen selkärankaisten kladiin Jamoytiiformes, joka merkitsisi Petromyzontiformesin ja Hyperoartian synonymisointia. Toistaiseksi voidaan pitää molempien väitteiden mahdollisuudet avoinna.

## Lähteet
Lars Alstrin

**Lars Alstrin** (kastettu Leksandissa Ruotsissa noin 1670 – 19. lokakuuta 1727 Turku) oli Turun akatemian kaunopuheisuuden professori.

Alstrinin vanhemmat olivat hovisaarnaaja, Leksandin rovasti Lars Anders Alstrinius ja Uppsalasta kotoisin ollut kauppiaantytär Kristina Ångerman. Lars Alstrin valmistui ylioppilaaksi Uppsalassa 1691 ja samalla paikkakunnalla filosofian maisteriksi 1710. Suomessa hän toimi Turun akatemian filosofisen tiedekunnan apulaisena 1716–1720 ja kaunopuheisuuden professorina 1720–1727. Alstrin toimi myös Hämäläis-Osakunnan inspehtorina 1723–1727 ja hänen prebendaseurakuntanaan oli Piikkiö, jonka kirkkoherrana hän oli 1722–1724.

## Lähteet
Vihdoin kotona

**Vihdoin kotona** (*Home*) on vuonna 2015 ilmestynyt Dreamworksin animaatioelokuva. Elokuva perustuu löyhästi Adam Rexin kirjaan The True Meaning of Smekday. Elokuvassa Oho-niminen Böö tapaa Tippi-nimisen tytön paetessaan kotiplaneettaansa väkeä, jotka jahtaavat häntä hänen lukuisten virheidensä vuoksi.

## Ääninäyttelijät

Muissa rooleissa Hanna Mönkäre, Petri Hanttu, Alina Tomnikov, Matti Laitinen, Minna Tasanto ja Petrus Kähkönen. Suomenkielisen version käänsi Minna Tasanto ja sen ohjasi Petri Hanttu.

## Lähteet

* 
*
Nils Avellan

**Nils Avellan** (15. helmikuuta 1749 Tammela – 14. tammikuuta 1780 Turku) oli Turun akatemian anatomian, kirurgian ja lapsenpäästöopin professori.

Avellanin vanhemmat olivat Nummen kappalainen Johannes Avellanus ja Tammelan kappalaisen tytär Kristina Barck. Hänen veljensä oli kirkkoherra ja valtiopäivämies Mikael Avellan. Nils Avellan valmistui ylioppilaaksi Turussa 1766 ja filosofian maisteriksi Turun akatemiasta 1772. Hän työskenteli Turun kaupunginlääkärinä 1776 sekä Turun akatemian lääketieteen apulaisena ja anatomian prosektorina 1777–1780. Vuodet 1778–1780 Avellan toimi akatemian anatomian, kirurgian ja lapsenpäästöopin professorina, mutta hän joutui hoitamaan tehtävää saamatta siitä professorin palkkaa.

## Lähteet
Alfred Lucander

**Alfred Lucander** (25. helmikuuta 1862 Hamina – 30. lokakuuta 1937 Helsinki) oli suomalainen kenraalimajuri. 

Alfred Lucanderin vanhemmat olivat lehtori Karl Johan Lucander ja Olga Therese von Blom. Hänen puolisonsa vuodesta 1894 oli Ellen von Konow. Heille syntyi yksi poika, Georg Johan Wilhelm. Lucander valmistui Haminan kadettikoulusta 1884 ja oli upseerina Pietarissa vuoteen 1889. Suomen rakuunarykmentissä hän palveli 1889–1901 ja Valkeakosken paperitehtaan ja Suomen Paperikonttorin tehtävissä 1892–1905. Suurlakon jälkeen Lucander toimi Viipurin poliisimestarina 1905–1911, Kone- ja Siltarakennus Oy:n isännöitsijän apulainen hän oli 1911–1918. Lucander oli Helsingin kaupungin komendantti keväällä 1918, sotakoulun tarkastajan kanslian päällikkö 1919 ja Suomen sotakoulun johtaja 1919–1920. Vuonna 1929 hänestä tuli Hietalahden telakan ja konepajan huoltokonttorin johtaja. Lucander ylennettiin everstiluutnantiksi 1909, everstiksi 1918 ja kenraalimajuriksi 1928. Hänet kutsuttiin kadettikunnan kunniajäseneksi 27.1. 1924 Hän oli Lappeenrannan kaupunginvaltuuston jäsen 1891–1893.

## Lähteet
Prosektori

**Prosektori** (< lat.) oli aikaisemmin yliopiston anatomiasaleissa professoria avustanut virkamies, joka ohjasi lääketieteen opiskelijoiden suorittamia ihmisruumiiden leikkelyharjoituksia ja valmisti näytepreparaatteja. Anatomian opettajana hän myös havainnollisti opiskelijoille ihmisen anatomiaa ruumiita leikkaamalla. Helsingin yliopistossa ei 1930-luvulla ollut prosektorin virkaa, vaan tällaiset työt kuuluivat apulaisen ja assistentin tehtäviin.

## Lähteet
Olavi Jäppilä

**Olavi Ensio Jäppilä** (s. 30. marraskuuta 1945 Porvoo) on suomalainen kenraaliluutnantti, joka toimi  Kainuun prikaatin ja Pohjoisen maanpuolustusalueen komentajana, samoin kuin Pääesikunnan operaatiopäällikkönä.

Jäppilä syntyi maanviljelijä Veikko Jäppilän ja Eevi Smedbergin perheeseen. Hänen puolisonsa vuodesta 1969 on Saara Pirhonen.

Jäppilä tuli ylioppilaaksi Porvoon lyseosta 1964 ja valmistui Kadettikoulusta 1969. Sotakorkeakoulun hän suoritti 1979 ja Maanpuolustuskurssin 1989. Nato flag -office -kurssin Jäppilä suoritti 1998. Hän toimi opetusupseerina Karjalan Tykistörykmentissä 1969–1974 ja patterin päällikön sijaisena 1974–1975, opetusupseerina Kadettikoulussa 1975–1977, toimistoupseerina Helsingin sotilaspiirin esikunnassa 1979–1980 sekä toimistoupseerina 1980–1981 ja opettajana 1981–1982 Tykistökoulussa.  Pääesikunnassa hän oli toimistoesiupseerina vuodesta 1983 ja osastopäällikkönä vuodesta 1988. Kainuun prikaatia Jäppilä komensi 1993–1994 Kari Hietasen jälkeen, kenttätykistön tarkastajana hän toimi 1994–1996, Pääesikunnan valmiuspäällikkönä 1996–1998 ja Pohjoisen maanpuolustusalueen komentajana vuodesta 1998. Pääesikunnan operaatiopäälliköksi Jäppilä nimitettiin vuonna 2000.

Jäppilä ylennettiin vänrikiksi 1965, luutnantiksi 1969, yliluutnantiksi 1973, kapteeniksi 1977, majuriksi 1982, everstiluutnantiksi 1989, everstiksi 1999 ja prikaatikenraaliksi 1997.  Kenraaliluutnantti Jäppilästä tuli kesäkuussa 2000.

## Lähteet
Lucander

**Lucander** tai **Lukander** on sukunimi. Se on muun muassa seuraavien suomalaisten henkilöiden sukunimi:

;Lucander:
* Alfred Lucander (1862–1937), kenraalimajuri
* Anitra Lucander (1918–2000), taidemaalari
* Bruno Lucander (1882–1929), toimitusjohtaja, konsuli ja Finnairin perustaja
* Georg Lucander (1895–1966), eversti
* Gustaf Lucander (1724–1805), taidemaalari
* Jenny Lucander (s. 1975), kuvittaja ja graafikko
* Robert Lucander (s. 1962), taidemaalari

;Lukander:
* Aarne Lukander (1906–1941), mäkihyppääjä, yhdistetyn hiihtäjä ja sisustustaiteilija
* Lyyli Helena Lukander (1899–1959), juristi ja ensimmäinen Suomessa tuomarina toiminut nainen
* Minni Lukander (1930–2020), keramiikkataiteilija
* Onni Heinonkoski, sukunimi vuoteen 1906 Lukander (1883–1947), juristi ja korkeimman oikeuden oikeusneuvos
* Paavo Lukander (s. 1961), kartanlukija
* Raimo Lukander (1934–2005), jalkapalloilija
* Reino Lukander (1930–2000), arkkitehti
* Robert Rannikko, ent. *Lukander* (1850–1926), maanviljelijä, kaupunginvouti ja valtiopäivämies
* Suoma Lukander (1928–1998), päätoimittaja.
Hans Rosling

**Hans Rosling** (27. heinäkuuta 1948 Uppsala – 7. helmikuuta 2017 Uppsala) oli ruotsalainen lääkäri, joka toimi Karoliinisen instituutin kansainvälisen terveystutkimuksen professorina. Hän oli väitellyt Uppsalan yliopistossa, jossa toimi myös tutkijana. Elämänsä viime vuodet hän omisti ihmiskunnan hyvinvoinnin kehitystä kuvaavan tilastotiedon havainnollistamiselle ja oli suosittu esiintyjä muun muassa TED-luentotapahtumissa ja niistä tallennetuilla verkkovideoilla.

Rosling oli mukana perustamassa Ruotsin Lääkärit ilman rajoja -järjestöä vuonna 1993. 

Yliopistouransa jälkeen Rosling toimi kansainvälisen terveystilastotieteen tulosten popularisoijana perustamansa Gapminder-säätiön kautta. Innokkaana ja innostavana luennoijana hän valisti suurta yleisöä monista ihmiskunnan viime vuosisatoina ja vuosikymmeninä tapahtuneen kehityksen saavutuksista (esimerkiksi lapsikuolleisuus, absoluuttinen köyhyys ja aliravitsemus), joista esiintyy usein vääriä tietoja. Esityksensä hän perusti usein taitavasti laadittuun infografiikkaan, animoituihin tilastoesityksiin halki vuosikymmenten, joita hän selitti yleisölle humoristisesti ja mukaansatempaavasti kuin urheiluselostaja. Ajassa liikkuvia tilastotrendejä animoivan ohjelmiston ovat Gapminder-säätiön piirissä kehittäneet Rosling yhdessä poikansa Ola Roslingin ja tämän vaimon Annan kanssa. Hans Rosling on usein sanonut, että ihmiset tietävät maailmasta vähemmän kuin simpanssit. Tällä hän tarkoittaa sitä, että simpanssit arvaavat joka kolmannen kysymyksen oikein, jos vaihtoehtoja on kolme. Lisäksi Rosling on sanonut, ettei ole järkeä enää jakaa maita teollisuus- ja kehitysmaihin. Kirjassa *Faktojen maailma* hän esittää erilaisia ajatusvääristymiä, joita ihmisillä on maailmasta.

## Teoksia
**Faktojen maailma: asiat ovat paremmin kuin luulet.*  Otava 2018. .
**Kuinka opin ymmärtämään maailmaa: muistelmat.* Otava 2020. .

## Lähteet

## Aiheesta muualla
*The best stats you’ve ever seen, Hans Rosling luennoi vuoden 2007 TED-tapahtumassa 
*https://www.gapminder.org/
VostSibAero

**VostSibAero** () oli venäläinen lentoyhtiö. Vuonna 1995 perustettu yhtiö kuljetti matkustajia ja rahtia tilauslennoilla kotikenttänään Irkutskin lentoasema. Sen toimilupa peruttiin tammikuussa 2000 yhtiön koneelle edellisen vuoden lopulla sattuneen onnettomuuden seurauksena.

## Laivasto
Toimintansa aikana VostSibAero käytti seuraavia kahdeksaa lentokonetta.

* 2 Antonov An-26B
* 1 Antonov An-26B-100
* 2 Antonov An-74-200
* 1 Antonov An-74TK-100
* 1 Jakovlev Jak-40
* 1 Tupolev Tu-154M

## Onnettomuudet

* 10. joulukuuta 1996: Mirnyin lentoasemalta lähdössä olleen An-74-200:n toisen moottorin suihkujarru käynnistyi yllättäen heti lentoonlähdön jälkeen ja kone syöksyi maahan. Kaikki 12 koneessa ollutta selvisivät onnettomuudesta.

## Lähteet

## Aiheesta muualla
Erkki Koivisto (eversti)

**Erkki Tapani Koivisto** (27. marraskuuta 1919 Vahto – 23. kesäkuuta 1999) oli suomalainen eversti, joka toimi  Kainuun prikaatin komentajana. 

Koiviston vanhemmat olivat maanviljelijä Oskari Koivisto ja Saima Sipilä. Hänen puolisonsa vuodesta 1943 oli Helena Lukin.

Koivisto tuli ylioppilaaksi Turun suomalaisesta yhteiskoulusta 1940 ja suoritti Kadettikoulun 25. kurssin 1941 ja 1945. Sotakorkeakoulun hän suoritti 1952 ja Maanpuolustuskurssin 1968. Jatkosodassa Koivisto toimi komppanianpäällikkönä Jalkaväkirykmentti 52:ssa Rukajärvellä, haavoittuen Pismajoella 1941. Sodan jälkeen hän toimi komppanianpäällikkönä ja adjutanttina JR 3:ssa 1944–1949, adjutanttina Maasotakoulussa (Kadettikoulussa) 1949–1950, toimistoupseerina Uudenmaan sotilasläänin esikunnassa 1953 ja Pääesikunnassa 1954–1956 sekä toimistopäällikkönä Pohjanmaan sotilasläänin esikunnassa  1956–1961.  1. Divisioonan esikunnassa Koivisto työskenteli 1961–1965, Lapin jääkäripataljoonan komentaja hän oli 1965–1967 ja toimistopäällikkö 1967–1968 sekä Pohjois-Suomen sotilaslääniin esikuntapäällikkö 1968–1971. Kainuun prikaatia Koivisto komensi Olavi Lehden jälkeen vuodesta 1971 vuoteen 1976, jolloin hän erosi vakinaisesta palveluksesta.

Koivisto ylennettiin vänrikiksi 1940, luutnantiksi 1941, kapteeniksi 1944, majuriksi 1956, everstiluutnantiksi 1962 ja everstiksi 1968.  

## Lähteet
Uno Albrecht

**Anton Uno Albrecht** (22. tammikuuta 1866 Loviisa – 31. joulukuuta 1939 Helsinki) oli suomalainen insinööri ja teknillisen korkeakoulun mekaanisen teknologian professori.

Albrecht kirjoitti ylioppilaaksi Viipurin ruotsalaisesta lyseosta 1885 ja valmistui insinööriksi polyteknillisestä opistosta 1889. Lisäoppia hän hankki opintomatkoillaan, joita hän teki Ruotsiin ja Saksaan 1895, Saksaan ja Itävaltaan 1898, Ranskaan 1900, Alankomaihin 1907 ja Saksaan 1928.

Uno Albrecht aloitti työuransa Varkauden tehtaan apulaisinsinöörinä 1890–1892 ja siirtyi konepajan johtajaksi 1892–1894. Varkaudesta hän siirtyi Oulun teknillisen koulun opettajaksi vuosiksi 1894–1896 ja sieltä Helsinkiin polyteknillisen opiston mekaanisen teknologian opettajaksi 1896–1898. Albrechtin seuraava työ oli toimiminen Lars Krogius ja kumpp. höyryveneliikkeen insinöörinä 1898–1906 ja samalla Helsingin teollisuuskoulun mekaanisen teknologian opettajana 1897–1908. Teknillisen korkeakoulun mekaanisen teknologian professorina hän toimi 1908–1936, koneinsinööriosaston johtajana 1901–1910 ja 1913–1922 sekä korkeakoulun vararehtorina 1908–1910 ja rehtorina 1910–1913. Lisäksi hän toimi polyteknillisen osaston paperinkoetuslaitoksen ja teknillisen korkeakoulun aineenkoetuslaitoksen kolmannen osaston johtajana vuodesta 1896 eteenpäin. Ehtipä hän hoitaa teknillisen korkeakoulun tekstiiliteollisuuden opetusta 1908–1911 ja 1918–1919.

Albrechtin sivutoimia olivat muun muassa Aineenkoetuslaitoksen johtokunnan puheenjohtajuus vuodesta 1908 eteenpäin, Tekniska Föreningen i Finlandin puheenjohtajuus 1910 ja 1915 sekä Suomen paperi-insinöörien yhdistyksen johtokunnan sihteerinä ja rahastonhoitajana toimiminen 1917–1924. Hänen tarmonsa riitti myös eri komiteoissa ja lautakunnissa toimimiseen; hän oli esimerkiksi virallista paperia koskevien määräysten muuttamiskomitean puheenjohtaja 1912.

## Lähteet
Kirjeet (Tolkien)

**Kirjeet** () on kokoelma J. R. R. Tolkienin kirjeitä vuosilta 1914–1973. Sen on toimittanut Humphrey Carpenter, ja avustajana on toiminut J. R. R. Tolkienin poika Christopher Tolkien. Kirjeistä viimeinen lähetettiin neljä päivää ennen Tolkienin kuolemaa. Ensimmäiset kirjeet ovat pääosin henkilökohtaisia, maailmansotien välissä kirjoitetut kustantajille kirjoitettuja ja toisen maailmansodan aikana kirjoitetut henkilökohtaisia. Toisen maailmansodan jälkeen kirjoitetut kirjeet ovat niin läheisille ja ystäville kuin kustantajillekin kirjoitettuja. Niistä iso osa käsittelee Tolkien luomaa fantasiamaailmaa.

## Aiheesta muualla
* Kirjeet Kontuwikissä
Mike Coughlan

**Mike Coughlan** (s. 17. helmikuuta 1959) on brittiläinen autonsuunnittelija. Coughlan palkattiin konkurssiin tehneeltä Arrowsilta kauden 2002 aikana Mclarenille, jossa toimi Formula 1 -tallin pääsuunnittelijana vuodet 2002—2007. Coughlania epäiltiin kauden  aikana vakoiluskandaalista, minkä seurauksena hänet erotettiin lopullisesti tallista vuonna 2008. Hän siirtyi kesäkuussa 2011 Williamsin tekniseksi johtaksi, jossa hän toimi heinäkuuhun 2013 saakka. Marraskuusta 2013 lähtien hän toiminut Richard Childress Racingin NASCAR -tallin teknisenä johtana.

Coughlan opiskeli Brunelin yliopistossa konetekniikkaa, josta valmistui vuonna 1981.

## Lähteet
Janis Befus

**Janis Sergejevitš Befus** (, s. 17. tammikuuta 1992, Nerehta, Kostroman alue) on venäläinen keskikenttää pelaava jääpalloilija, joka aloitti uransa Borovitšissa ja on kaudesta 2010 alkaen edustanut Venäjän Superliigajoukkueita – Moskovan Dynamoa kaikkiaan viisi kautta sekä kauden Abakanin Sajany-Hakasijaa ja kauden Arkangelin Vodnikia. Moskovan Dynamon riveissä hän on saavuttanut Venäjän mestaruuden ja hopeasijan.

Syksystä 2013 alkaen Befus on edustanut Venäjän maajoukkuetta ja saavuttanut kaksi MM:tta ja yhden hopean. 

Hänen veljensä Artur Befus on myös jääpalloilija, ja on pelannut kaksoiskansalaisuutensa perusteella Latvian maajoukkueessa.

## Saavutukset
**Seurajoukkueissa**
* 1 Venäjän mestaruus 2012 Moskovan Dynamon riveissä,
* 1 Venäjän mestaruushopeaa  2011 Moskovan Dynamon riveissä,

**Maajoukkueessa**
* maailmanmestari 2014 ja 2016,
* MM-hopeaa 2017.

## Lähteet
* Janis Befus Bandysidan-tietokannassa 
* Janis Befus rusbandy.ru-tietokannassa 
* Janis Befus Moskovan Dynamon sivulla  

### Viitteet
Voronežavia

**Voronežavia** (; IATA: **ZT**, ICAO: **VRN**) oli venäläinen lentoyhtiö. Vuonna 1999 perustettu yhtiö oli yksi Keski-Venäjän suurimmista. Se lensi reitti- ja tilauslentoja kotikentältään Voronežin lentoasemalta Venäjän keski-, länsi- ja eteläosiin. Lisäksi se lensi muun muassa maatalous- ja kartoituslentoja, joihin se käytti tarkoitukseen suunniteltuja Tu-134SH-koneita.

Voronežavia muodostettiin ennen Neuvostoliiton hajoamista Aeroflotiin kuuluneesta 243. lentueesta. Se ajautui talousvaikeuksiin Venäjän vuoden 1998 pankkikriisin aikana ja joutui myymään pois ylimääräisiä koneita ja vuokraamaan osan laivastostaan muille lentoyhtiöille. Viimeinen isku yhtiölle tuli 24. tammikuuta 2003, kun viimeinen jäljellä ollut Tu-143SH ajautui ulos kiitotieltä. Onnettomuuden seurauksena yhtiön toimilupa peruttiin 30. marraskuuta 2003.

## Laivasto

Toimintansa aikana Voronežavia käytti seuraavia 58 lentokonetta.

* 1 Antonov An-2P
* 28 Antonov An-2R
* 4 Antonov An-2TP
* 1 Antonov An-24B
* 7 Antonov An-24RV
* 2 Jakovlev Jak-42D
* 5 Tupolev Tu-134A-3
* 2 Tupolev Tu-134AK
* 6 Tupolev Tu-134SH

## Onnettomuudet
* 23. huhtikuuta 1996: Lentoonlähtöä yrittänyt An-2R nousi vain muutaman metrin korkeudelle ennen kuin törmäsi tuulen kääntyessä puihin. Molemmat kyydissä olleet selvisivät hengissä.
* 24. kesäkuuta 2004: Tu-134SH:n sivuperäsimen hallintalaitteissa oli ongelmia huollon jälkeen. Lentoonlähdön aikana kone alkoi ajautua vasemmalle, eikä miehistö saanut korjattua sitä peräsimellä. Kapteeni otti 150 kilometrin tuntinopeudessa käyttöön nokkapyöräohjauksen, mutta yksi nokkatelineen renkaista puhkesi. Lentoonlähtö keskeytettiin 250 kilometrin tuntinopeudessa eikä spoilereita tai hätäjarruja käytetty. Kone pysähtyi vasta lähes 600 metriä kiitotien loppumisen jälkeen ja sen nokkateline romahti. Kaikki 11 koneessa ollutta selvisivät hengissä.

## Lähteet

## Aiheesta muualla
Belgradin raitiotieliikenne

**Belgradin raitioliikenne** on yksi Belgradin julkisen liikenteen muodoista.

## Historia
Raitiotieliikennöinti aloitettiin Belgradissa vuonna 1892, jolloin hevosraitiotie aloitti toimintansa. Kaksi vuotta myöhemmin ensimmäinen sähköinen raitiotielinja avattiin ja vuoteen 1905 mennessä koko linjasto oli sähköistetty. Kaupungin raitiotielinjastoa laajennettiin ahkerasti ja vuonna 1912 Belgradin rataverkko oli laajennettu käsittämään kahdeksan linjaa, joilla tehtiin vuoden aikana 7,5 miljoonaa matkaa.

Ensimmäinen maailmansota vaurioitti pahoin kaupungin sähkölaitosta ja raitiotieverkkoa. Kaupungin vapauttamisen jälkeen vuonna 1919 Belgradin kaupunki otti raitiotien haltuunsa ja vuoteen 1932 mennessä verkosto oli jälleenrakennettu. Tuolloin linjasto oli pituudeltaan 65,5 kilometriä ja koostui kolmestatoista linjasta.

Linjasto sekä kalusto vaurioituivat myös toisessa maailmansodassa. Esimerkiksi vuoden 1941 pommituksessa tuhoutui 38 vaunua. Lisäksi maailmansodan aikana linjojen määrä väheni.

1980-luvulla linjastoa laajennettiin Novi Belgradiin asti. Vuodesta 1990 lähtien raitiovaunuja liikennöi kaupungin perustama GSP Beograd. Matkustajamääriltään aika oli myös kaupungin julkisessa liikenteessä historian suosituinta aikaa. Jugoslavian hajoamisen ja maahan kohdistuneiden sanktioiden myötä raitiotieinfastruktuuria ei kuitenkaan pystyttyä kehittämään ennen 1990-luvun loppupuoliskoa. Taloudelliset ongelmat näkyivät vielä 2000-luvun alussakin, jolloin kalusto oli pahoin vanhentunutta.

Euroopan investointipankilta saamilla avustuksilla rataverkkoa pystyttiin uusimaan kattavasti vuosien 2005–2010 aikana. Lisäksi raitiovaunukantaa uusittiin solmimalla toimitusopimus kolmestakymmenestä CAF Urbos-mallisesta raitiovaunusta vuonna 2009.

## Kalusto
Alla olevassa taulukossa on Belgradin raitioliikenteessä (linjaliikenteessä) tällä hetkellä käytettävät raitiovaunutyypit.

## Lähteet

## Aiheesta muualla

*Virallinen kotisivu
Kala namak

**Kala namak** tai **musta suola** on erityisesti intialaisessa keittiössä ja ayurvedisessa ruoanlaitossa käytetty kivisuolavalmiste. Kala namakin valmistuksessa käytettävä suola louhitaan Himalajan vuoristosta tai tuodaan Intiaan Pakistanista. Nimityksestä *musta suola* huolimatta kala namak on väriltään tummanvioletinruskeaa tai aivan hienoksi jauhettuna jopa vaaleanpunaista.

## Historia
Kala namakin löysi Maharishi Charak 300-luvulla eaa.. Sen historia kuitenkin ulottunee vieläkin kauemmas, sillä se mainitaan jo Veda-kirjojen hymneissä.

## Valmistusprosessi
Aluksi suola maustetaan ja suljetaan tölkkeihin puuhiilen kanssa, minkä jälkeen sitä kuumennetaan vuorokauden ajan korkeassa lämpötilassa. Kuumennuksen jälkeen sen annetaan ikääntyä. Käsittelyn seurauksena on kala namakin voimakas rikin tuoksu, jonka kuvaillaan muistuttavan myös kananmunan tuoksua. Myös suolan rautapitoisuus kasvaa valmistusprosessin myötä.

## Käyttö

### Ruoanlaitossa
Intialaisessa keittiössä kala namakia on käytetty perinteisesti esimerkiksi chaateissa, jal-jeerassa ja naan-leivän päällä. Lisäksi sitä saatetaan käyttää myös länsimaisten herkkujen, kuten popcornin, focaccian ja bageleiden, kanssa. Lännessä kala namak on kuitenkin melko tuntematon, joskin vegaanit usein käyttävät sitä ruoanlaitossa kananmunan maun jäljittelemiseksi.

### Muu käyttö
Kala namakia käytetään joskus hengellisissä rituaaleissa. Ayurvedassa parantajat väittävät sillä olevan myös lääkinnällistä potentiaalia. He käyttävät kala namakia muun muassa suoliston rauhoittamiseen, ruokahalun lisäämiseen, painonhallintaan, apuna hysteriaan ja hampaidenhoidossa.

## Lähteet
Svenne Olsson

**Svenne Olsson** (s. 5. heinäkuuta 1972) on entinen ruotsalainen jääpalloilija, nykyinen jääpallovalmentaja. 

Valmentajan uransa Olsson aloitti vuonna 2008 Vetlanda BK:ssa, jota hän valmensi seuraavat kaksi kautta. Kesällä 2013 hän otti hoitaakseen Brobergin urheilujohtajuuden ja päävalmentajuuden. Samanaikaisesti Olssonista tuli Jonas Claessonin aisapariksi Ruotsin maajoukkueen valmennukseen. Kesällä 2015 Olsson aloitti Ruotsin jääpallomaajoukkueen valmentajana. 

## Saavutukset
**Maajoukkueessa**
Päävalmentajana:
* 1 MM-kulta: 2017
* 2 MM-hopeaa: 2018 ja 2019
* 1 MM-pronssi: 2016

## Lähteet
*International Bandy Database

### Viitteet
Naisten oikeuksien puolustus

**Naisten oikeuksien puolustus** (alkuperäisteos *A Vindication of the Rights of Woman*) on 1700-luvun englantilaisen protofeministi Mary Wollstonecraftin kirjoittama teos ja yksi varhaisimpia feministisen filosofian teoksia. Siinä Wollstonecraft vastaa niille 1700-luvun koulutuksen ja politiikan teoreetikoille, jotka eivät uskoneet, että naisten pitäisi saada koulutusta. Hänen mukaansa naisilla tulisi olla koulutus, joka on vastaavansuuruinen suhteessa heidän asemaansa yhteiskunnassa, ja että naiset ovat olennaisia kansakunnalle, koska he kouluttavat sen lapsia ja jotta he voisivat olla ”kumppaneita” miehilleen ennemmin kuin pelkkiä vaimoja; sen sijaan, että hän olisi pitänyt naisia yhteiskunnan koristuksina tai omaisuutena, josta käydään vaihtokauppaa avioliiton solmimisessa, Wollstonecraftin mukaan he ovat ihmisolentoja, jotka ansaitsevat samat perusoikeudet kuin miehetkin.

Wollstonecraft sai kimmokkeen kirjoittaa *Naisten oikeuksien puolustuksen* luettuaan Charles Maurice de Talleyrandin raportin Ranskan kansalliskokoukselle vuodelta 1791. Wollstonecraft kirjoitti teoksensa kiireessä vastatakseen suoraan käynnissä oleviin tapahtumiin; hän pyrki kirjoittamaan harkitumman toisen painoksen, mutta kuoli ennen kuin sai sen valmiiksi

Vaikka Wollstonecraft vaatiikin tasa-arvoisuutta sukupuolten välille tietyillä elämänalueilla kuten moraalin alalla, hän ei yksiselitteisesti ilmaise, että miehet ja naiset olisivat tasa-arvoisia. Hänen monitulkintaiset väitteensä koskien sukupuolten tasa-arvoa ovat siksi tehneet vaikeaksi luokitella Wollstonecraftia moderniksi feministiksi, erityisestikin kun sana ja käsite eivät olleet hänen käytettävissään. Vaikka yleisesti nykyisin oletetaan, että *Naisten oikeuksien puolustus* otettiin vastaan kielteisesti, tämä on nykyajan väärinkäsitys, joka perustuu uskomukselle, että Wollstonecraft oli yhtä parjattu hänen elämänsä aikana kuin hän tuli William Godwinin *[[Memoirs of the Author of A Vindication of the Rights of Woman]]* -kirjan (1798) julkaisun jälkeen. *Naisten oikeuksien puolustus* varsinaisesti otettiin vastaan hyvin, kun se julkaistiin ensin vuonna 1792
Gizan kuvernementti

**Gizan kuvernementti** () on yksi Egyptin kuvernementeista. Alueen pinta-ala on 13&nbsp;184,0&nbsp;km² ja väkiluku 7&nbsp;585&nbsp;115 (2015). Kuvernementin hallinnollinen keskus on Giza.

## Lähteet

## Aiheesta muualla
Rishi

**Rishi** on hindulaisessa mytologiassa nimitys jumalallista syntyperää olevalle runoilijalle, selvänäkijälle tai tietäjälle. Hindujen mukaan rishit ovat kokeneet, kuulleet tai saaneet ilmestyksinä Veda-kirjoitukset. Heitä kuvaillaan myös Brahman pojiksi ja pyhiksi miehiksi. Nykyisin rishillä viitataan myös hindulaisuuden ihanteet saavuttaneeseen yksilöön, jonka nykyvastineena voi pitää gurua.

Rishi on myös miehen etunimi Intiassa ja Nepalissa.

## Lähteet
Atomisuus (ohjelmointi)

**Atomisuus** (*linearisointi*) on tietotekniikassa *eheystila*. Atomisuus ohjelmointikielissä tarkoittaa muuttujaa tai arvoa, joka ei ole pilkottavissa. Yksittäinen numeroarvo on atominen kun taas joukko numeroita ei ole.

Atomiset operaatiot eivät ole myöskään keskeytettäviä.

Käsitteellä on merkitys esimerkiksi rinnakkaisuuden käsittelyssä ja operaatioiden synkronisaatiossa: kirjallisuudessa termi "atomisuus" on toisinaan rajoitettu koskemaan rekistereitä, mutta sitä voidaan laajentaa rinnakkain käsiteltäviin objekteihin.

Eräät ohjelmointikielet määrittelevät atomisia tietotyyppejä ja toimintoja niiden käsittelyyn kuten C99 ja C++11 standardiversiot.

Tyypillisesti tietokoneen suoritin tai väylä voi siirtää tietoa pienissä erissä, jolloin useamman tavun kattava muuttuja ei ole täysin valmis. Esimerkiksi kahden tavun kokoisessa muuttujassa ensimmäinen tavu voi olla päivitetty uudempaan ja toinen tavu on vielä sen vanha arvo. Mikäli siirron synkronointia ei ole käytetty oikein rinnakkainen säie tai toinen suoritin voi lukea virheellisen arvon kun kirjoitus on vielä kesken. Myös välimuistin rakenne voi vaikuttaa miten synkronointi tehdään jotta eri suorittimilla on yhtenäinen arvo.

Esimerkki epäatomisesta toiminnosta on 64-bittisen kokonaisluvun käsittely 32-bittisellä suorittimella, joka käyttää useita konekielisiä komentoja toiminnon suorittamiseen.

Suorittimissa voi olla atomisuutta tukevia käskyjä, joilla ohjelmistotason synkronointiprimitiivit kuten semaforit voidaan myös toteuttaa. Suorittimissa on arkkitehtuurista riippuen eri menetelmiä synkronisointitukeen:
* *test and set*
* *compare-and-swap* (CAS)
* *load-link / store-conditional* (LL/SC) 
* *fetch-and-add* (FAA)

Laitteistotason protokollat välimuistin yhtenäisyydelle voivat lisätä oman tukensa atomisuuden toteuttamiselle.

Rinnakkaisohjelmoinnissa toiminnoista käytetään termejä *lineaarisaatio*, *jakamaton*, *keskeyttämätön*.

## Edut ja haitat

Atomisien operaatioiden käyttö perinteisten poissulkemisen (*mutex*) ja lukituksen sijaan voi antaa merkittävän parannuksen suorituskyvylle.
Tehokkaiden lukottomien ratkaisujen toteuttaminen vaatii kuitenkin merkittävää panostusta kehitykseen.

## Katso myös
* Synkronointi (ohjelmointi)
* ACID
* Read-copy-update (RCU)

## Lähteet
The Circle (vuoden 2017 elokuva)

**The Circle** on vuonna 2017 ensi-iltansa saanut yhdysvaltalainen science fiction -jännityselokuva, jonka on käsikirjoittanut ja ohjannut James Ponsoldt. Se perustuu Dave Eggersin samannimiseen romaaniin vuodelta 2013. Elokuva kertoo naisesta, joka saa työpaikan vaikutusvaltaisesta teknologiayrityksestä nimeltä The Circle. Sen pääosia esittävät Emma Watson, Tom Hanks, John Boyega, Karen Gillan, Patton Oswalt ja Bill Paxton. 

*The Circle* sai ensi-iltansa 28. huhtikuuta 2017.

## Rooleissa

## Arvosteluja

## Lähteet
Expanse

**Expanse** voi tarkoittaa:
*Expanse, James S. A. Coreyn kirjasarja
*''Expanse'', James S. A. Coreyn kirjasarjaan pohjautuva televisiosarja
*Expanse, kunnallishallinnoton alue keskisessä eteläisessä Saskatchewanissa, Kanadassa.
Yermolino Airlines

**Yermolino Airlines** (; aiemmin **JeLIIP**, , Ермолинское лётно-испытателное иследовательцкое предприятие, *Jermolinon koelento- ja tutkimusyritys*; ICAO: **EFE**) oli venäläinen lentoyhtiö. Vuonna 1992 perustetun yhtiön kotikenttä oli Jermolinon lentoasema lähellä Moskovaa. Se oli pääasiassa rahtilentoyhtiö, mutta operoi myös Tu-134AK-yksityiskoneita muiden yritysten puolesta. Se lopetti toimintansa vuonna 2002.

## Laivasto
Toimintansa aikana Yermolino Airlines käytti seuraavia 17 lentokonetta.

* 1 Antonov An-12
* 2 Antonov An-12A
* 3 Antonov An-12B
* 2 Antonov An-12BK
* 3 Antonov An-26
* 2 Antonov An-26B
* 1 Antonov An-26KPA
* 1 Iljušin Il-76T
* 2 Tupolev Tu-134AK

## Lähteet
Expanse (kirjasarja)

**The Expanse** on scifi-kirjasarja, jonka ovat kirjoittaneet nimimerkillä James S. A. Corey kirjailijat Daniel Abraham ja Ty Franck. Sarjaan kuuluu romaaneja, novelleja ja muita tekstejä. Lisäksi kirjoittajat ovat läheisesti mukana tarinan pohjalta tehdyn Expanse-televisiosarjan tekemisessä. Sitä esitettiin kuuden kauden verran vuosina 2015–2022.

Kirjasarja koostuu yhdeksästä romaanista ja novellikokoelmasta.
Ensimmäinen romaani, Leviathan Wakes, julkaistiin vuonna 2011, ja sarjan päätösosa, Leviathan Falls, vuonna 2021. Abrahamin mukaan kirjoittajat ovat tienneet sarjan päättymistavan jo vuosia (maininta on vuodelta 2017).

*[[Leviathan Wakes]]* on ollut ehdolla parhaan romaanin Hugo-palkinnolle.

## Romaanit
Sarjan yhdeksän romaania julkaistiin vuosien 2011 ja 2021 välisenä aikana.
* *[[Leviathan Wakes]]* (2011)
* *[[Caliban's War]]* (2012)
* *[[Abaddon's Gate]]* (2013)
* *[[Cibola Burn]]* (2014)
* *[[Nemesis Games]]* (2015)
* *[[Babylon's Ashes ]]* (2016)
* *[[Persepolis Rising]]* (2017)
* *[[Tiamat's Wrath]]* (2019)
* *[[Leviathan Falls]]* (2021)

## Novellit

## Lähteet
Ilmari Kunnas

**Alfred Ilmari Kunnas** (2. kesäkuuta 1902 Joutseno – 13. joulukuuta 1957) oli suomalainen eversti.

Hänen vanhempansa olivat rovasti Kustaa Alfred Kunnas ja Bernet Svensson. Hänen puolisonsa oli Lyyli Helvi Pekonen.

Kunnas osallistui Vapaussotaan Karjalan Armeijakunnan 3.rykmentin riveissä. Hän paveli varusmiehenä Polkupyöräpataljoona 3:ssa ja  opiskeli vuosina 1923–1925 Kadettikoulun 6. kadettikurssilla. Tämän jälkeen hän palveli nuorempana upseerina, komppanianpäällikkönä ja yleisesikuntaupseerina PPP3:ssa sekä Jääkäripataljoona 3:ssa vuosina 1925–1939. Hän suoritti jalkaväen kapteenikurssin vuonna 1938.

Talvisodassa Kunnas toimi Muolaan Ryhmän esikuntapäällikkönä ja JP3:n komentajana. Välirauhan aikana hän toimi Pohjanmaan Suojeluskuntapiirin esikunnassa järjestelytoimiston päällikkönä. Jatkosodassa Kunnas toimi Kevyt osasto 3:n komentajana.

Sodan jälkeen Kunnas toimi 1944 Lounais Hämeen Suojeluskuntapiirin komentajana, Hämeenlinnan sotilaspiirin esikunnan järjestelytoimiston päällikkönä 1945–1947 ja 1947–1955 sotilaspiirin päällikkönä. Vuonna 1955 hän toimi 3.Prikaatin komentajana huhtikuun 1. päivästä syyskuun puoleen väliin. Tämän jälkeen hän toimi vielä Turun pohjoisen sotilaspiirin päällikkönä vuoteen 1957.

## Luottamustehtävät
* Kemi-Rovaniemen kadettipiirin varapuheenjohtaja 1940–41
* Hämeenlinnan kadettipiirin puheenjohtaja 1946–53

## Ylennykset
* Vänrikki 1925
* Luutnantti 1927
* Kapteeni 1932
* Majuri 1940
* Everstiluutnantti 1944
* Eversti 1955

## Kunniamerkit
* Suomen Vapaudenristin 4.lk ritarimerkki miekkojen kera
* Suomen Vapaudenristin 3.lk ritarimerkki miekkojen kera
* Suomen Vapaudenristin 2.lk ritarimerkki miekkojen kera
* Suomen Valkoisen Ruusun ritarimerkki
* Suojeluskuntain ansioristi
* Talvisodan muistomitali
* Jatkosodan muistomitali
* 2.luokan Rautaristi

## Lähteet
Jakaantumiskerroin

**Jakautumiskerroin** eli **jakaantumiskerroin** (*P*) kuvaa kemiassa ja farmasiassa aineen (kemiallisen yhdisteen, esimerkiksi lääkeaineen) jakaantumista kahden kosketuksissa olevan ja toisiinsa sekoittumattoman nesteen (yleensä vesifaasin ja orgaanisen faasin) välillä. Jakaantumiskerroin kuvaa aineen liukoisuutta ja affiniteettia kumpaankin liuottimeen. Jakautumiskerroin lasketaan aineen konsentraatioiden suhteesta kumpaankin liuottimeen.

:P=\frac{C_{\rm o}}{C_{\rm v}}

missä CO on aineen konsentraatio orgaanisessa (rasva) faasissa ja CV aineen konsentraatio vesifaasissa. Mitä suurempi on jakaantumiskerroin, sitä rasvaliukoisempi aine on. Orgaanisena faasina käytetään yleensä oktanolia. Tällöin jakautumiskertoimesta käytetään nimitystä *oktanoli/vesi-jakautumiskerroin* (*P*ow). Jakautumiskertoimen arvo ilmoitetaan usein logaritmiarvona (log*P*), koska jakautumiskertoimen vaihteluväli on suuri eri yhdisteillä (*P* = 0,0001 – 100 000). Log*P*-arvo kuvaa aineen rasvaliukoisuutta eli lipofiilisyyttä.

Log*P*-arvolla tarkoitetaan yleensä oktanoli/vesi-jakautumiskerrointa neutraalille muodolle ja se riippuu pH:sta. Aine voi esiintyä ionimuodossa vesifaasissa riippuen vesifaasin pH:sta ja aineen p''K''<sub>a</sub>-arvoista. Tällöin jakaantumiseen vaikuttaa aineen ionisoitumattoman muodon lisäksi aineen ionisoitunut muoto. Jakautumiskerroin, joka ilmaisee sekä ionisoituneen että ionisoitumattoman muodon jakaantumisen, on nimeltään *näennäinen jakautumiskerroin* (*D* tai *P*app). Logaritmi näennäisestä jakautumiskertoimesta (log*D* tai log*P*app) kuvaa aineen jakautumista oktanoli/vesi-faasin kesken tietyssä pH:ssa. Vesifaasina käytetään puskuriliuosta, jonka pH on säädetty haluttuun arvoon.

*D* = *P* hapoilla, kun pH a ja vastaavasti emäksillä, kun pH on suurempi kuin konjugaattihapon p*K*a. Happojen *D*-arvo pienenee, kun pH > p*K*a ja emästen *D*-arvo pienenee, kun pH on pienempi kuin konjugaattihapon p*K*a, koska silloin veteen liukenevan ionisoituneen muodon osuus lisääntyy. Jos oletetaan, että ionisoitunut muoto ei liukene lainkaan oktanolifaasiin, hapon ja emäksen näennäiset jakautumiskertoimet (log*D*) voidaan laskea kaavoilla:
:* \log D_\text{hapot} \cong \log P + \log\left[\frac{1}{(1+10^{\mathrm{p}H-\mathrm{p}K_a})}\right] ja
:*  \log D_\text{emäkset} \cong \log P + \log\left[\frac{1}{(1+10^{\mathrm{p}K_a-\mathrm{pH}})}\right]

## Lähteet
Salvest

**AS Salvest** on vuonna 1993 tai 1994 perustettu Tartossa sijaitseva yritys, joka valmistaa ja myy elintarvikesäilykkeitä.

Tehtaan edeltäjä on 1946 perustettu Tartu Puu- ja aedviljatehas. Vuonna 1951 tehtaan nimeksi tuli Tartu Konservitehas. Nykyinen tuotantomuoto aloitettiin 1993..

AS Salvestin alue on noin 11 hehtaarin laajuinen, ja se työllistää 150–160 henkeä.

## Lähteet

## Aiheesta muualla
*AS Salvest koduleht
Robert Lucander

**Robert Lucander** (s. 1962 Helsinki) on suomalainen taidemaalari. Hän on opiskellut kuvataiteita Universität der Künstessä Berliinissä ja toimii siellä maalaustaiteen professorina.

## Lähteet
Lužki

**Lužki** () on entinen kyläryhmä Leningradin alueen Lomonosovin piirin Kaprion kunnassa Venäjällä. Siihen kuuluneet Ylä-Lužkin (ven. *Verhnije Lužki*), Keski-Lužkin (*Srednije Lužki*) ja Ala-Lužkin (*Nižnije Lužki*) kylät sijaitsivat Vornaisienjoen varrella noin kymmenen kilometriä Kapriosta pohjoiseen. Ylä-Lužki vainitaan myös inkeroisnimellä *Ylä-Luuska*.

Kaprion läänin Itä-Kargalin pogostaan kuuluneet kylät mainitaan
ruotsalaisten 1600-luvun alussa laatiman maakirjassa. Peter von Köppenin mukaan vuonna 1848 niissä asui 196 inkerikkoa, jotka kuuluivat Kaprion ortodoksiseen seurakuntaan. Vuonna 1862 kylissä oli 39 taloa ja 227 asukasta.

Kylien talonpojat olivat 1860-luvulle saakka tilanomistajien maaorjia. Myöhemmin he kuuluivat Pietarhovin kihlakunnan Vornaisin volostin Hatapusan kyläkuntaan. Ala-Lužkiin avattiin vuonna 1908 koulu.

Venäjän vallankumouksen jälkeen Lužkin kylät muodostivat aluksi Vornaisin volostiin kuuluneen kyläneuvoston. Vuodesta 1922 lähtien ne kuuluivat Kaprion volostin Hatapusan ja vuodesta 1924 Kostlovan sekä vuodesta 1928 Oranienbaumin piirin Klopitsan kyläneuvostoihin. Vuonna 1928 kylissä oli yhteensä 63 taloa ja 238 asukasta.

Lužkin kylät tuhoutuivat toisen maailmansodan aikana eikä sen jälkeen jälleenrakennettu. Nykyään niiden paikalla on kolme muistomerkkiä.

## Lähteet
Lego Batman Elokuva

**Lego Batman Elokuva** () on vuonna 2017 ensi-iltansa saanut Chris McKayn ohjaama sekä Seth Grahame-Smithin, Chris McKennan, Erik Sommersin, Jared Sternin ja John Whittingtonin käsikirjoittama tanskalais-australialais-yhdysvaltalainen tietokoneanimaatioelokuva, joka on spin-off vuoden 2014 *[[Lego Elokuva]]lle* ja keskittyy DC Comicsin Batman-sarjakuvahahmoon. Alkuperäisen elokuvan ohjaajat ja käsikirjoittajat, Phil Lord ja Christopher Miller, ovat elokuvan tuottajina.

Elokuvan sai maailmanensi-iltansa Dublinissa 29. tammikuuta 2017. Yhdysvalloissa ja Suomessa se ilmestyi elokuvateattereihin 10. helmikuuta 2017.

## Ääninäyttelijät

## Vastaanotto
*Tv-maailma*-lehdessä 2024 Jussi Karjalainen antoi tälle ”kokoillan lelupalikkamainokselle” kaksi ja puoli tähteä viidestä, koska eripariset elementit – lapselliset palikkahahmotaistelut ja aikuismaisen ironinen dialogi – on saatu toimimaan hyvin yhdessä.

## Lähteet

## Aiheesta muualla
*